stanford-oval/wikipedia huggingface dataset:
Tavinsalmi

Tavinsalmi on Kuopiossa entisen Maaningan kunnan alueella sijaitseva kylä, sekä Kuopion pitäjän entinen nimi. Nimi on peräisin 1442 perustetun Juvan seurakunnan alueella sijainneen Maaningan kylän Tavinsalmelle 1545 valmistuneesta kuninkaankartanosta. Pohjois-Savon asutuksen vanhin osa on peräisin 1470- tai 1480-luvulta. Kuninkaankartano perustettiin uudisasutuksen valvonta- ja hallintokeskukseksi, ja se oli myös turvana idästä tulevia hyökkäyksiä vastaan. Tavinsalmen kuninkaankartanon tuli näiden lisäksi toimia myös maatalouden mallitilana seudun asukkaille.
Tavinsalmen kuninkaankartano rakennettiin 1543–1545. Asuinrakennuksen tarkkaa sijaintia ei ole voitu määritellä. Se sijaitsi kuitenkin todennäköisesti Pieni ja Suuri Ruokovesi -nimisten järvien välissä sijaitsevassa Hussolansaaressa, jonne se on sijoitettu useissa kartoissa, vesireitin länsipuolelle. Perimätieto liittää saaressa sijaitsevan rakennuspohjan kuninkaankartanoon, mutta kun Turun yliopiston kulttuurin tutkimuksen laitos suoritti alueella kaivauksia vuonna 1997, jäänteiden osoittettiin olevan aikaistaan 1700-luvulta.>
Kuninkaankartanon perustamisen aikoihin alueen asutus oli jo niin vakiintunutta, että kuningas suostui Tavinsalmen hallintopitäjän perustamiseen vuonna 1547. Uudesta pitäjästä muodostettiin myös oma käräjäkuntansa, jonka ensimmäiset käräjät pidettiin 1549. Tavinsalmen ensimmäisenä voutina toimi Smoolannista saapunut, Olavinlinnassa ansiokkaasti palvelusaikansa suorittanut ammattisotilas Per Jöhnsson, jonka nimi muuntui paikallisväestön kielikylvyssä Smollanin Per’iksi eli Per Smolanderiksi.
Kun Turun kirkkoherra Knuut Juhonpoika ja Mikael Agricola pitivät Savossa piispantarkastuksen, he ehdottivat kappelin rakentamista Kuopionniemelle 1549. Uusi kirkkopitäjä, jonka alue oli sama kuin hallintopitäjän, sai ensimmäisen pappinsa 1552.
Sekä kirkkopitäjästä että hallintopitäjästä käytettiin aluksi Tavinsalmi-nimeä. Alueen asutuksen painopiste siirtyi vähitellen Kuopionniemelle, jossa sijaitseva kirkko vielä lisäsi seudun tärkeyttä. Tavinsalmi-nimi jäikin vähitellen pois käytöstä ja alueen nimeksi tuli Kuopion pitäjä.
Teppo Kröger

Teppo Kröger (s. 15. marraskuuta 1965 Uskela) on suomalainen yhteiskuntapolitiikan professori Jyväskylän yliopistossa. Hän on toiminut aiemmin tutkijana Tampereen yliopistossa. Kröger on erikoistunut muun muassa hoivapolitiikan ja ikääntymisen tutkimukseen.
Kröger on koulutukseltaan yhteiskuntatieteiden tohtori. Hän väitteli tohtoriksi Tampereen yliopistossa vuonna 1997 otsikolla ”Hyvinvointikunnan aika. Kunta hyvinvointivaltion sosiaalipalvelujen rakentajana”.
Aiheesta muualla

Krögerin kotisivu (Arkistoitu – Internet Archive)
Krögerin tutkimukset Google Scholarissa
Särmärahkasammal

| Särmärahkasammal |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen 
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Sphagnopsida
Lahko::  Sphagnales
Heimo::  Sphagnaceae
Suku::  Rahkasammalet Sphagnum
Laji::  quinquefarium
Kaksiosainen nimi
 Sphagnum quinquefarium  (Lindb. ex Braithw.) Warnst. 
Katso myös
   Särmärahkasammal Wikispeciesissä   Särmärahkasammal Commonsissa 
Infobox OKNimi-testi OK: 
Särmärahkasammal (Sphagnum quinquefarium) on sammallaji. Se kuuluu Sphagnaceae-heimoon ja rahkasammalten sukuun. Särmärahkasammalta esiintyy koko Suomessa Lappia lukuun ottamatta. Se on uhanalaisuusluokittelussa elinvoimainen. Yleisväriltään särmärahkasammal on ruskeaa tai vihreää.
Tarhapimpinellaruusut

| Tarhapimpinellaruusut |
| --- | --- |
 Lajike Single Cherry.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Rosales
Heimo::  Ruusukasvit
Suku::  Ruusut Rosa
Lajikeryhmä::  Spinosissima-ryhmä
Synonyymit
 Pimpinellifolia-ryhmä 
Katso myös
   Tarhapimpinellaruusut Commonsissa 
Infobox OKNimi-testi OK: 
Tarhapimpinellaruusut (Rosa Spinosissima-Ryhmä) on viljeltyjen ruusuristeymien lajikeryhmä. Ne ovat yleensä moninkertaisia risteymiä, joiden kantalajeja ei välttämättä tarkkaan tunneta, mutta ulkonäöstä tunnistettavana kantamuotona on laji pimpinellaruusu (Rosa spinosissima, syn. R. pimpinellifolia). Suomessa tunnetuin viljelty pimpinellaruusun lajike juhannusruusu ('Plena') ei sen sijaan ole risteymäsyntyinen.
Lajikkeita

Tarhapimpinellaruusuryhmän Suomessa viljeltyjä lajikkeita ovat muun muassa:
Rosa 'Hispida'
morsionruusu (Rosa 'Juhannusmorsian')
tylliruusu (Rosa 'Kerisalo')
huviruusu (Rosa 'Linnanmäki')
marsipaaniruusu (Rosa 'Marzipan')
papulanruusu (Rosa 'Papula')
suviruusu (Rosa 'Poppius')
posliiniruusu (Rosa 'Posliinikaunotar')
kirsikkaruusu (Rosa 'Red Nelly')
kaihoruusu (Rosa 'Ristinummi')
ruskelanruusu (Rosa 'Ruskela')
Rosa 'Single Cherry'
tovenruusu (Rosa 'Tove Jansson')
Aiheesta muualla

Finto: Kassu – Kasvien suomenkieliset nimet: Rosa Pimpinellifolia-Ryhmä
Tel Avivin yliopisto

| Tel Avivin yliopisto> אוניברסיטת תל אביב Tel Aviv University |
| --- | --- |
  
 Tel Avivin yliopistokampusta ilmasta.
Perustettu:  1956
Tyyppi:  julkinen
Opiskelijoita:  30 000
Sijainti:  Tel Aviv (PO Box 39040, Ramat-Aviv 69978),  Israel
Sivusto:  www.tau.ac.il
Tel Avivin yliopisto (hepr. ‏‏אוניברסיטת תל אביב‎; engl. Tel Aviv University, lyhennys: TAU) on julkinen yliopisto Tel Avivin kaupungissa Israelissa. Se on perustettu vuonna 1956.
Yliopistossa on noin 30 000 opiskelijaa, joista 14 000 oli maisteri- tai tohtoriopiskelijoita. Yliopistossa on yhdeksän eri tiedekuntaa.
Yliopistokampuksen synagoga.
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Tel Avivin yliopisto sijalle 101.–150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia.
Alumnit

Etgar Keret
Ilan Ramon
Ghil'ad Zuckermann
Aiheesta muualla

Kuvia tai muita tiedostoja aiheesta Tel Avivin yliopisto Wikimedia Commonsissa
Thane Baker

| Mitalit> Maa:  Yhdysvallat.Miesten yleisurheilu. Olympialaiset  | Mitalit> Maa:  Yhdysvallat.Miesten yleisurheilu. Olympialaiset  | Mitalit> Maa:  Yhdysvallat.Miesten yleisurheilu. Olympialaiset  | Maa:  Yhdysvallat> Miesten yleisurheilu. |
| --- | --- | --- | --- |
|  Kultaa | Melbourne 1956 | 4×100 m viesti |  |
|  Hopeaa | Helsinki 1952 | 200 m |  |
|  Hopeaa | Melbourne 1956 | 100 m |  |
|  Pronssia | Melbourne 1956 | 200 m |  |
Walter Thane Baker (s. 4. lokakuuta 1931) on yhdysvaltalainen pikajuoksija. Hän syntyi Elkhartissa, Kansasissa, ja opiskeli Kansas State Universityssa.
Baker voitti uransa aikana neljä olympiamitalia. Ensimmäisenä tuli 200 metrin juoksun hopeaa Helsingissä 1952 ajalla 20,8. Melbournessa 1956 Baker voitti hopeaa (100 m), pronssia (200 m) ja kultaa (4x100 m viesti).
Baker kuuluu Kansas Sports Hall of Fameen Wichitassa.
Thalia-gaala 2010

Thalia-gaala 2010 on 7. helmikuuta 2010 järjestetty palkintogaala, jossa palkittiin vuoden 2009 teatterialan tekijöitä ja produktioita. Gaalan juonsivat Sinikka Sokka ja Nicke Lignell ja se televisioitiin suorana lähetyksenä Yle TV1 -kanavalla.
Voittajat

Voittajaluettelo
| Palkinto | Myöntäjä | Saaja |
| --- | --- | --- |
| Vuoden teatteri | Suomen Teatterit ry | Unga Teatern |
| Thalia-palkinto | Teatterin Tiedotuskeskus | Leiri maailman laidalla, Rovaniemen kaupunginteatteri |
| Ohjaaja-/dramaturgipalkinto | Suomen Teatteriohjaajien Liitto | Juha-Pekka Hotinen |
| Lea-palkinto | Suomen Näytelmäkirjailijaliitto | Kati Kaartinen – Aina |
| Vuoden miesnäyttelijä | Suomen Näyttelijäliitto | Ola Tuominen |
| Vuoden naisnäyttelijä | Suomen Näyttelijäliitto | Ritva Sorvali |
| Vuoden näyttelijätulokas | Suomen Näyttelijäliitto | Antti Holma |
| Yleisön suosikkinäyttelijä | Yleisöäänestys | Vesa Haltsonen |
| Illusion-palkinto | Suomen Lavastustaiteilijain Liitto | Ina Jakobsson (pukusuun.) ja Sampo Pyhälä (lavast.) – Leiri maailman laidalla, Rovaniemen kaupunginteatteri |
| Säde-palkinto | Suomen Valo- ja Äänisuunnittelijoiden Liitto |  Vuoden valosuunnittelu: Jukka Kyllönen – Jälleenlöydetty aika  Vuoden äänisuunnittelu: Kristian Ekholm – Anatomia  Vuoden kuvasuunnittelu: Terike Haapoja – Elämä on juhla |
| Vuoden teatterimusiikkiteko | Säveltäjät ja Sanoittajat Elvis ry sekä Suomen Säveltäjät ry | Roni Martin - Peppi Pitkätossu |
| Tanssin maineteko | Suomen Tanssitaiteilijain Liitto | Routa Company, Kajaani |
| Sirkuksen Lumo -palkinto | Sirkuksen tiedotuskeskus | Lionel Lejeune |
| Lasten- tai nuortenteatteriteko | Suomen Teatterit ry | Kati Kaartinen – Aina |
| Vuoden harrastajateatteri | Työväen Näyttämöiden Liitto ja Suomen Harrastajateatteriliitto | Karhulan Työväennäyttämö |
| Silmänkääntäjä-palkinto | Teatterin Tiedotuskeskus | Hanna Kirjavainen Rospuutto-ryhmän perustamisesta |
| TINFO-palkinto | Teatterin Tiedotuskeskus | Esitys-lehti, päätoimittaja Pilvi Porkola, julkaisija Todellisuuden tutkimuskeskus |
| Elämäntyöpalkinto | Gaalatyöryhmä | Esko Roine |
| Vuoden teatteriteko | Teatterikeskus | Eino Saari |
Tarzan & Jane

| Tarzan & Jane |
| --- | --- |

Ohjaaja:   Victor Cook  Steve Loter 
Käsikirjoittaja:   Bill Motz  Bob Roth  Mirith J. Colao  John Behnke  Rob Humphrey  Jim Peterson  Jess Winfield 
Tuottaja:   Steve Loter  Bill Motz  Bob Roth 
Säveltäjä:   Patrick Griffin  Don Harper  Dave Metzger 
Pääosat:   Michael T. Weiss  Olivia d'Abo  Jeff Bennett  Jim Cummings  Grey DeLisle  John O'Hurley  Tara Strong  April Winchell  Nicollette Sheridan 
Valmistustiedot
Valmistusmaa:  Yhdysvallat
Tuotantoyhtiö:  Walt Disney Television Animation
Levittäjä:  Walt Disney Studios Home Entertainment Disney+
Ensi-ilta:  23. heinäkuuta 2002
Kesto:  75 minuuttia
Alkuperäiskieli:  englanti
Edeltäjä:  Tarzan (1999)
Seuraaja:  Tarzan 2 (2005)
Aiheesta muualla
IMDb 
AllMovie
Infobox OKNimi-testi OK: 
Tarzan & Jane on Disneyn suoraan DVD:lle julkaistu animaatioelokuva. Elokuva julkaistiin 2002 ja on jatko-osa nelivuotiselle klassikkoelokuvalle Tarzan, joka on valmistunut vuonna 1999.
Elokuva huomioitiin neljällä DVD Exclusive ehdokkuudella. Parhaasta elokuvasta, alkuperäisestä laulusta, käsikirjoituksesta ja sävellyksestä.
Juoni

Tarzan ja Jane ovat olleet naimisissa kohta vuoden ja Jane etsii viidakosta täydellistä lahjaa. Samalla hän muistelee Terkin ja Tantorin kanssa useita seikkailuja, joita hän on kokenut Tarzanin ja hänen ystäviensä kanssa. Jane yrittää etsiä lahjaa joka olisi vielä ikimuistoisempi, kuin menneet seikkailut.
Äänirooleissa

| 0 | 1 | 2 |
| --- | --- | --- |
|  Michael T. Weiss  | … |  Tarzan   |
|  Olivia d'Abo  | … |  Jane   |
|  April Winchell  | … |  Terk   |
|  Jim Cummings  | … |  Tantor, Merkus   |
|  Jeff Bennett  | … |  Professori Porter, Robert ”Bobby” Canler   |
|  Grey DeLisle  | … |  Greenly   |
|  Nicollette Sheridan  | … |  Eleanor   |
|  Tara Strong  | … |  Hazel   |
|  Frank Welker  | … |  Nuru ja Sheeta   |
|  John O'Hurley  | … |  Johannes Niels   |
|  René Auberjonois  | … |  Renard Dumont   |
|  Alexis Denisof  | … |  Nigel Taylor   |
Äänirooleissa > Suomalaiset äänet

| 0 | 1 | 2 |
| --- | --- | --- |
|  Paavo Kerosuo  | … |  Tarzan   |
|  Jonna Järnefelt  | … |  Jane   |
|  Elina Knihtilä  | … |  Terk   |
|  Jarkko Tiainen  | … |  Tantor   |
|  Aarre Karén  | … |  Professori Porter   |
|  Mari Vainio  | … |  Greenly   |
|  Liisa Paatso  | … |  Eleanor   |
|  Tiina Bergström  | … |  Hazel   |
|  Jari Karjalainen  | … |  Johannes Niels   |
|  Antti Pääkkönen  | … |  Renard Dumont, Nigel Taylor   |
|  Jukka Rasila  | … |  Merkus   |
|  Carl-Kristian Rundman  | … |  Robert ”Bobby” Canler   |
Tel Danin piirtokirjoitus

Tel Danin piirtokirjoitus, Israel Muzeum
Tel Danin piirtokirjoitus
Tel Danin piirtokirjoitus on musta basalttinen kivilevy, jolle on arameaksi kaiverrettu aramealaisen kuninkaan kuvaus tämän voittoisasta sodasta muinaisia heprealaisia vastaan. Kuninkaan on arveltu olleen Damaskoksen kuningas Hasael ja hänen vastustajansa Omrin kuningashuoneen Joram. Säilynyt kirjoitus on katkonainen, sillä levystä on löydetty vain kolme palasta. Löydöt tehtiin Tel Danissa Pohjois-Israelissa: pala A löydettiin vuonna 1993, palat B1 ja B2, jotka kuuluvat yhteen, vuotta myöhemmin. Kirjoitus on ajoitettu 800- tai 700-luvulle eaa.
Löytö on merkittävä, koska siinä esiintyy kiistanalainen kirjainyhdistelmä ביתדוד (bytdwd), jonka on arveltu viittaavan Daavidin huoneeseen. Jos tämä pitää paikkansa, kyseessä on tähän asti ainoa Raamatun ulkopuolinen historiallinen viittaus kuningas Daavidiin ja siten tärkeä todiste Raamatun historiallisuudesta keskusteltaessa. Oikea lukutapa on kuitenkin kiistanalainen, samoin se, miten palaset pitäisi asettaa toisiinsa nähden.
Piirtokirjoituksen teksti

Tekstin rekonstruktio Biranin ja Naveh'n mukaan (puuttuvat tai epäselvät kohdat on merkitty hakasulkeisiin [...]):
[...] ja leikkasi [...]
[...] isäni lähti [häntä vastaan] kun hän taisteli [...]
Ja isäni asettui makuulle ja lähti [esi-isiensä luo]. Kuningas I[s-]
raelin saapui aiemmin isäni maahan. [Ja] Hadad teki minut kuninkaaksi.
Ja Hadad kulki edelläni [ja] minä erosin seitsemästä [...-]
tä kuningaskuntani, ja minä tapoin [seitsemänkym]mentä kuning[asta], jotka olivat valjastaneet tuhan[sia sotavau-]
nuja ja tuhansia hevosia. [Minä tapoin Jo]ramin [Ahabin] pojan,
Israelin kuninkaan, ja [minä] tapoin [Ahas]jan [Joramin] pojan [kunin-]
kaan Daavidin huoneen. Ja minä saatoin [kaupunkinsa raunioiksi ja muutin]
heidän maansa [autioksi...]
toinen [...ja Jehu hal-]
litsi Israe[ia...ja minä saavutin]
voiton[...]
Tulkintoja

Piirtokirjoituksen löysi arkeologi Gila Cook Pohjois-Galileassa suoritetuissa kaivauksissa. Kaivausten johtaja Avraham Biran ja asiantuntija Joseph Naveh tulkitsivat käännöksessään kirjainten bytdwd tarkoittavan Daavidin huonetta vastaparina edellisen rivin selvästi erottuville sanoille "Israelin kuningas". He esittivät, että piirtokirjoituksessa mainittu Israelin kuningas saattaisi olla Joram (851–845 eaa.), joka Vanhan testamentin mukaan soti Aramin kuningasta Hasaelia vastaan (2. Kun 8:28). Joramin liittolaisena saattoi olla Juudan kuningas Ahasja. Piirtokirjoituksen teksti poikkeaa kuitenkin Vanhan testamentin kuvauksesta: Vanha testamentti kertoo Joramin ja Ahasjan selvinneen sodasta hengissä. Biran ja Naveh tarkastelivat myös muita vaihtoehtoja: Joramin lisäksi kandidaatteja piirtokirjoituksen mainitsemaksi Israelin kuninkaaksi ovat ainakin Baesa, Joahas ja Ahab.
Tulkinta Daavid-nimen esiintymisestä piirtokirjoituksessa herätti heti voimakasta kritiikkiä. Tekstilöytöä pidettiin väärennöksenä ja sen ajoitusta virheellisenä. Lisäksi on kiinnitetty huomiota siihen, että sanojen byt ja dwd välissä ei ole sanaväliä osoittavaa pistettä. Toisaalta tulkinta sai myös kannatusta. Vaihtoehtoisia tulkintoja on esitetty useita: w voidaan tulkita myös vokaaliksi, joskin tätä pidetään piirtokirjoituksessa epätavallisena. Sanan dwd on katsottu viittaavan paikalliseen jumalaan Dôdiin, jolloin bytdwd voisi merkitä Dôdin temppeliä. Tämän jumalan olemassaoloon viitataan mahdollisesti muun muassa Mešan kivessä. Myös tässä teoriassa ongelmana on sananjakajan puuttuminen. Mahdollista on myös se, että bytdwd viittaa paikannimeen.
Kahden uuden fragmentin löytyminen vuotta myöhemmin vilkastutti jälleen keskustelua. Uudet palat sopivat selvästi yhteen, mutta niiden sijainti ensiksi löydettyyn kappaleeseen nähden on herättänyt erimielisyyttä. On esitetty, että palat B1 ja B2 olisivat peräisin kokonaan eri piirtokirjoituksesta, koska kirjaimet ovat niissä hieman suurempia ja erimuotoisia. Ne tuntuvat kuitenkin muodostavan jokseenkin järkevän jatkon alkuperäisen fragmentin riveille 1–8. Jos kappaleet asetetaan tähän järjestykseen, riville 7 muodostuvat sana "poika" ja toisen sanan loppukirjaimet rm, riville 8 puolestaan kirjaimet yhw. Tämä antaa lisävahvistusta oletukselle, jonka mukaan piirtokirjoituksessa mainittu Israelin kuningas olisi Joram ja Juudan kuningas Ahasja. Kahdessa pienemmässä fragmentissa esiintyy myös tapaus, jossa kahden sanan välillä ei ole sananjakajaa. Siten jakaja voi puuttua myös sanojen byt ja dwd väliltä.
Särmäys

Särmäystä särmäyspuristimella
Särmäystä taivutuskoneella
Särmäyksellä tarkoitetaan metalliteollisuudessa
ohutlevyn taivuttamista siihen tarkoitetulla laitteella, jota nimitetään särmäyspuristimeksi. Särmäyksellä tarkoitetaan lyhyesti metallilevyn taivuttamista.
Särmäyspuristin koostuu erilaisista osista, joita ovat muun muassa akselit, ylä- ja alatyökalut. 
Särmäyspuristimessa on yleisesti kaksi Y-akselia kuvaamassa sylintereitä jotka liikkuttavat joko ylä- tai alaterää. 
X-akseli on poikkeuksetta ns. takavaste, johon taivutettava kappale nojataan oikean taivutuskohdan varmistamikseksi. 
Mallista ja merkistä riippuen akseleita on 2–10 kappaletta. Akseleita kuvataan poikkeuksetta kirjaimilla, esimerkiksi R1, R2, Z1 ja Z2 jne.
Metallilevy taivutetaan ylä- ja alaterän välissä hydrauliikan tai paineilman voimalla. 
Särmäyksessä metallilevy taivutetaan yleisesti kylmänä. Vain poikkeustapauksissa levyä lämmitetään taivuttamisen helpottamiseksi. Tällöin kyseessä voi olla esimerkiksi todella paksu materiaali, joita käytetään esimerkiksi telakoilla.
Särmäämällä voidaan valmistaa erilaisia tuotteita metallista, jotka joko särmäyksen jälkeen ovat saman tien valmiita tuotteita tai sitten ne jatkokäsitellään tavalla tai toisella, esimerkiksi maalataan tai hitsataan.
Särmäyksessä käytetään yleisesti tuotteen käyttötarpeen mukaan suunniteltua taivutussädettä (lyhenne=r eli lat. radius).
Särmäyspuristimia on erilaisia ja eri kokoisia käyttötarpeen mukaan. Tunnettuja merkkejä ovat muun muassa Amada, MVD , Trumpf, Aliko ja Finnpower.
Nykyisin laitteet ovat poikkeuksetta CNC-ohjattuja. Myös taivutusautomaatteja on jo olemassa, sekä erilaisia robottiversioita. 
Nämä voivat olla täysin automatisoituja tai puoliksi automatisoituja, jolloin laitteen käyttäjä hoitaa esimerkiksi tuotteen lastauksen lavalle. Täysin automatisoidussa versiossa esimerkiksi toinen robotti hoitaa särmäyksen jälkeen jatkotyövaiheet.
Aiheesta muualla

Wikimedia Commonsissa on kuvia tai muita tiedostoja aiheesta .
Anu Leiviskä: Lujien terästen särmäys Oulun yliopisto, Konetekniikan osasto.[vanhentunut linkki]
Suur-Itävallan yhdysvallat

Suur-Itävallan yhdysvallat
Suur-Itävallan yhdysvallat oli vuonna 1906 esitetty toteutumaton ehdotus Itävalta-Unkarin muuttamisesta liittovaltioksi, jossa kaikki kansallisuudet saisivat alueellisen itsehallinnon. Idean suurin kannattaja oli arkkiherttua Frans Ferdinand, joka kruununperijänä suunnitteli muuttavansa maan federaatioksi. Hänestä ei kuitenkaan ikinä tullut Itävallan keisaria, sillä bosnianserbi Gavrilo Princip murhasi hänet vuonna 1914, mikä johti lopulta keisarikunnan hajoamiseen. Keisari Frans Joosef ei kannattanut federaatiota.
Tausta

Itävalta-Unkarissa kyti suuret määrät nationalismia eri kansojen kesken. Maassa syntyi monta eri kansojen autonomiaa ja itsenäisyyttä vaatinutta ryhmää, joista kuuluisimmaksi on tullut Musta käsi. Idea federalisoinnista ei ollut uusi, vaan esimerkiksi 1840-luvulla Lajos Kossuth kannatti maan muuttamista federaatioksi nimellä Tonavan maa. Vuonna 1867 toimeenpantiin kompromissi, jolla Unkari sai autonomian. Muille kansoille, kuten slaaveille ei annettu vastaavia etuoikeuksia. Tämä nosti pinnalle suurempia haluja autonomiasta eri kansojen kesken, mutta Unkarin valta teki sen saavuttamisesta hankalampaa.
Frans Ferdinand oli pitkään suunnitellut maan federalisointia yhdessä monen poliitikon, varsinkin etnisen romanialaisen Aurel Popovicin kanssa. Hänen ideanaan oli perustaa useita puoliautonomisia osavaltioita, jotka kaikki olisivat osa suurempaa liittovaltiota, joka nimettäisiin uudelleen Suur-Itävallan yhdysvalloiksi. Ajatus sai voimakasta vastustusta kaksoismonarkian Unkarin puolelta, koska uudistuksen suora seuraus olisi ollut Unkarille merkittävä alueiden menetys.
Osavaltiot

Ideana oli perustaa 15 osavaltiota:
Deutsch-Österreich: Saksalainen Itävalta (Etelä-Tiroli, osa Sudeettialueista ja Itävalta).
Deutsch-Böhmen: Saksalainen Böömi (Luoteis-Böömi nykyisessä Tšekissä).
Deutsch-Mähren: Saksalainen Määri (Koillis-Määri nykyisessä Tšekissä).
Böhmen: Böömi (Böömin ja Määrin etelä- ja keskiosa nykyisessä Tšekissä).
Slowakenland: Slovakkimaa (suunnilleen nykyinen Slovakia).
West-Galizien: Länsi-Galitsia (Galitsian länsiosa nykyisessä Puolassa).
Ost-Galizien: Itä-Galitsia (Galitsian kuningaskunnan itäosa nykyisessä Ukrainassa ja Puolassa).
Ungarn: Unkari (nykyinen Unkari sekä osia nykyisestä Slovakiasta ja Serbiasta).
Seklerland: Székelymaa (osa nykyistä Romaniaa).
Siebenbürgen: Transilvania, (osa nykyistä Romaniaa, Serbiaa ja Ukrainaa).
Trento: Trento (osa nykyistä Italiaa).
Triest: Trieste (osat nykyistä Italiaa).
Carniola Kranjska (suunnilleen nykyinen Slovenia).
Kroatien: Kroatia (nykyinen Kroatia, osa Serbiaa ja osa Montenegroa).
Woiwodina: Vojvodina (osa nykyistä Serbiaa ja Kroatiaa)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States of Greater Austria
Käännös suomeksi
Wanderlei Silva

| Wanderlei Silva |
| --- | --- |
 Wanderlei Silva - UFC 100 Fan Expo
Henkilötiedot
Syntynyt: 3. heinäkuuta 1976 (ikä 48) Curitiba
Kansalaisuus:   Brasilia
Vapaaottelija
Lempinimi:  The Axe Murderer, Cachorro Louco
Aktiivisena:  1996–2013, 2017–2018
Pituus:  180 cm
Paino:  100 kg
Painoluokka:  Alempi raskassarja (1996–2000, 2007–2009, 2013, 2017) Keskisarja (1998, 2000–2005, 2007, 2010–2012) Raskassarja (2000, 2002, 2006, 2018)
Kätisyys:  oikea
Taistelutyyli:  thainyrkkeily, brasilialainen jujutsu
Tilastot
Ottelut:  51
Voitot:  35
– tyrmäyksellä:  27
– luovutuksella:  1
– päätöksellä:  7
Tappiot:  14
– tyrmäyksellä:  7
– päätöksellä:  7
Tasapelit:  1
Ei tuomiota/mitätöity:  1
Aiheesta muualla
www.wandfc.com
Wanderlei César da Silva (s. 3. heinäkuuta 1976 Curitiba) on entinen brasilialainen, kehänimeltään "The Axe Murderer" (kirvesmurhaaja) vapaaottelija joka on otellut japanilaisessa Pride- sekä yhdysvaltalaisessa UFC-vapaaotteluorganisaatiossa. Nykyisin Wanderlei toimii valmentajana Las Vegasissa. Hänet tunnetaan muun muassa aggressiivisesta taistelutyylistään. Hänellä on musta vyö brasilialaisessa jujutsussa ja judossa ja musta prajied thainyrkkeilyssä. Hänen sisääntulomusiikkinsa oli suomalaisen Daruden ensimmäinen single, Sandstorm.
Alkuvuodet

Silva alkoi harjoittelemaan 13-vuotiaana thainyrkkeilyä kotikaupungissaan Chute Boxe Academyssa. Hän liittyi Brasilian armeijaan noin 18-vuotiaana, jossa Silvan tappelutaidot nousivat esille ja häntä pyydettiin liittymään harjoittelemaan Vale Tudoa ja sitä kautta myös brasilialaista jujutsua.
Vapaaottelu

Silva otteli ensimmäisen ammattilaisottelunsa Brazilian Vale Tudossa 1. marraskuuta 1996. Hän voitti Dilson Filhon ensimmäisessä erässä. Silva kohtasi vielä heinäkuussa 1997 Marcelao Barbosan, jonka hän voitti teknisellä tyrmäyksellä Barbosan loukattua olkapäänsä.
Vapaaottelu > IVC (1997–1999)

Silva siirtyi ottelemaan International Vale Tudo Championship -organisaatioon, jossa ottelut käytiin paljasnyrkein.
Vapaaottelu > IVC (1997–1999) > IVC:n turnaus (1997)

Ensimmäiset ottelut hän kävi syyskuussa 1997 IVC 2: A Question of Pride -tapahtumassa, jossa käytiin 8-ottelijan turnaus. Silva voitti ensimmäisellä kierroksella Sean Bormetin tyrmäyksellä potkaistuaan vastustajaansa päähän ensimmäisen erän alussa. Myös toisella kierroksella hän onnistui voittamaan ottelunsa Egidio da Costaa vastaan teknisellä tyrmäyksellä tällä kertaa lyönnein ensimmäisessä erässä. Loppuottelussa Silva kohtasi Artur Marianon, jolle hän hävisi teknisellä tyrmäyksellä lääkärin keskeytyksestä saatuaan vekin silmäkulmaansa.